CELEX: 32022R0096
Language: hr
Date: 2022-01-25 00:00:00
Title: Provedbena uredba Komisije (EU) 2022/96 оd 25. siječnja 2022. o izmjeni Provedbene uredbe (EU) 2019/1859 o utvrđivanju pravila za primjenu članka 10. Uredbe (EU) 2019/1242 Europskog parlamenta i Vijeća u pogledu prikupljanja određenih podataka (Tekst značajan za EGP)

26.1.2022   
               
               
                  HR
               
               
                  Službeni list Europske unije
               
               
                  L 17/1
               
            
         PROVEDBENA UREDBA KOMISIJE (EU) 2022/96
         оd 25. siječnja 2022.
         o izmjeni Provedbene uredbe (EU) 2019/1859 o utvrđivanju pravila za primjenu članka 10. Uredbe (EU) 2019/1242 Europskog parlamenta i Vijeća u pogledu prikupljanja određenih podataka
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/1242 Europskog parlamenta i Vijeća od 20. lipnja 2019. o utvrđivanju emisijskih normi CO2 za nova teška vozila i izmjeni uredbi (EZ) br. 595/2009 i (EU) 2018/956 Europskog parlamenta i Vijeća i Direktive Vijeća 96/53/EZ (1), a posebno njezin članak 10.,
         budući da:
         
                     (1)
                  
                  
                     Na temelju članka 1. Provedbene uredbe Komisije (EU) 2019/1859 (2) proizvođači su obvezni, u pogledu određenih novih teških vozila, pratiti i dostaviti datoteku s vrijednostima odvojenima zarezom istog naziva kao i radna datoteka i s nastavkom „.vsum” koja sadržava zbirne rezultate po simuliranom profilu zadatka i uvjetu opterećenja i koju je generirao simulacijski alat iz članka 5. stavka 1. točke (a) Uredbe Komisije (EU) 2017/2400 (3) u verziji s grafičkim korisničkim sučeljem (datoteka „sum exec”).
                  
               
                     (2)
                  
                  
                     Za tu je obvezu utvrđen vremenski raspored na temelju datuma simulacije vozila; najraniji datumi simulacije (od 1. siječnja 2019. do 30. rujna 2019.) moraju se prijaviti tek do kasnijeg od dvaju datuma izvješćivanja utvrđenih u Provedbenoj uredbi (EU) 2019/1859 kako bi se uzela u obzir činjenica da će proizvođači možda morati ponoviti simulaciju vozila iz te serije zbog razloga koji su izvan njihove odgovornosti.
                  
               
                     (3)
                  
                  
                     Evaluacijom podataka dobivenih za prvo razdoblje izvješćivanja, koje je isteklo 30. rujna 2020., u međuvremenu je potvrđeno da se analizom na temelju te prve serije datoteka „sum exec” primljenih u skladu s člankom 1. stavkom 2. točkom (a) Provedbene uredbe (EU) 2019/1859 dobivaju stabilni rezultati. Stoga više nije potrebno obvezati proizvođače na izvješćivanje o podacima iz članka 1. stavka 2. točke (b) Provedbene uredbe (EU) 2019/1859 pa bi tu točku trebalo izbrisati.
                  
               
                     (4)
                  
                  
                     Provedbenu uredbu (EU) 2019/1859 trebalo bi stoga na odgovarajući način izmijeniti.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za klimatske promjene,
                  
               DONIJELA JE OVU UREDBU:
         
            Članak 1.
            Izmjena Provedbene uredbe (EU) 2019/1859
            U članku 1. stavku 2. Provedbene uredbe (EU) 2019/1859 briše se točka (b).
         
         
            Članak 2.
            Ova Uredba stupa na snagu trećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. siječnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 198, 25.7.2019., str. 202.
         
         
            (2)  Provedbena uredba Komisije (EU) 2019/1859 оd 6. studenoga 2019. o utvrđivanju pravila za primjenu članka 10. Uredbe (EU) 2019/1242 Europskog parlamenta i Vijeća u pogledu prikupljanja određenih podataka (SL L 286, 7.11.2019., str. 10.).
         
            (3)  Uredba Komisije (EU) 2017/2400 od 12. prosinca 2017. o provedbi Uredbe (EZ) br. 595/2009 Europskog parlamenta i Vijeća s obzirom na utvrđivanje emisija CO2 i potrošnje goriva teških vozila te o izmjeni Direktive 2007/46/EZ Europskog parlamenta i Vijeća i Uredbe Komisije (EU) br. 582/2011 (SL L 349, 29.12.2017., str. 1.).